《送陈别驾擢台幕》
明代·孙继皋

黄纸除书下九天，康邦功已海圻传。争看父老攀辕日，正及君圻易辙年。

陌上海棠春雨后，台中列柏庆云边。恩华此去纲维地，彩鹢凌江望若仙。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。